Final Cut Studio is ’n professionele video- en oudioproduksieprogrammatuurpakket van Apple Inc. en ’n direkte mededinger vir Avid Media Composer in die professionele rolprentvervaardigingsindustrie. Dit is nou slegs te koop beskikbaar deur Apple se 1-800-nommer, dus nie aanlyn of in Applewinkels nie. Final Cut Studio weergawe 3 bevat ses belangrike toepassings en verskeie kleiner toepassings wat in videoredigering gebruik word. Die belangrike toepassings is: Final Cut Pro 7 – “intydse redigering vir digitale video, Standaard- en Hoëdefinisievideo” Motion 3 – “intydse bewegingsgrafikaontwerp” Soundtrack Pro 3 – “gevorderde oudioredigering en klankontwerp” DVD Studio Pro 4 – enkodering, DVD-skryf en maak Color 1.5 – ’n nuwe kleurgraderingstoepassing wat van Silicon Color se FinalTouch aangepas is Compressor 3.5 – ’n video-enkoderingsnutsmiddel om projekte in verskillende formate uit te stuur Bykomende ingesluite toepassings is: Cinema Tools 4.5 – nutsmiddels spesifiek tot filmverwerking Qmaster 3 – ’n verspreide verwerkingsnutsmiddel Final Cut Studio is in April 2005 by die Nasionale Vereniging van Uitsaaiers (NVU) bekendgestel.